Strani jezici odlažu starenje
Učenje novog jezika i u poznije životno doba, može odložiti pojavu raznih staračkih demencija.
Ako govorite više od jednog jezika to može, pokazuju najnovije studije, znatno usporiti gubitak memorije, pa čak i opadanje mentalnih i fizičkih funkcija kod, na primjer, Alzheimerove bolesti. U redakcijama Glasa Amerike mnogo je onih koji govore dva, tri i više jezika. Sandra LeMaire, iz redakcije za Web, tečno govori 4 jezika: Uz francuski, njena porodica govori kreolski, engleski i španski, pa je i ona naučila sve te jezike. Producent Zulima Palacio, maternji jezik španski. Engleski je počela govoriti u ranim dvadesetim godinama. Njena reporterska bilježnica ispisana je na dva jezika: Ako je vjerovati najnovijim studijama, Zulima i Sandra će u starosti biti u prednosti nad ostalim kolegama koji se služe samo jednim jezikom. Ljudi koji govore više od jednog jezika su više u stanju da odlože normalni pad kognitivnih funkcija koji nailazi sa starenjem. Čak i ako dobiju Alzheimerovu bolest ili neki drugi oblik demencije, njihovi će mozgovi i dalje funkcionisati bolje nego mozgovi onih koji govore samo jedan jezik. Do ovakvih zaključaka došla je jedno nedavno istraživanje 450 oboljelih od Alzheimera. Psiholog Ellen Bialystok bila je glavni istraživač: Bialystok kaže da fizičke promjene u mozgu koje uzrokuje Alzheimerova bolest mogu biti iste i kod jednih i kod drugih, ali oni koji govore dva i više jezika pokazuju te prve, vanjske, simptome Alzheimera mnogo kasnije. Njeno istraživanje, kaže, sada se fokusira na strukturalne razlike kod tzv. bilingvalnih mozgova: Jedna druga studija pokazuje da još veću prednost imaju oni koji govore više jezika, poput novinara Glasa Amerike Ravi Khane koji je još kao dijete naučio 5 jezika: Po nalazima ove studije radjene u Luxembourgu, još manje šanse da imaju probleme sa memomrijom u starosti - imaju oni koji govore tri i više jezika. Čak i ako sada govorite samo jedan jezik, kaže profesor Bialystok, učenje novog jezika može usporiti efekte staračkih demencija uprkos tome što taj novi jezik nikada nećete govoriti dobro kao svoj maternji.